stanford-oval/wikipedia huggingface dataset:
The Devil’s Needle

| The Devil’s Needle |
| --- | --- |

Ohjaaja:  Chester Withey
Käsikirjoittaja:  Chester Withey Roy Somerville
Pääosat:  Norma Talmadge Tully Marshall
Valmistustiedot
Valmistusmaa:   Yhdysvallat
Tuotantoyhtiö:  Fine Arts Film Company
Ensi-ilta:   13. elokuuta 1916
Kesto:  59 minuuttia (vuoden 1923 versio) / 66 minuuttia (alkuperäinen ja DVD)
Alkuperäiskieli:  mykkä (välitekstit englanniksi)
Aiheesta muualla
IMDb 
AllMovie
Infobox OKNimi-testi OK: 
The Devil’s Needle on vuonna 1916 ensi-iltansa saanut Chester Witheyn ohjaama yhdysvaltalainen mykkä draamaelokuva, jonka pääosissa ovat Norma Talmadge ja Tully Marshall. Elokuva kertoo taiteilijan (Marshall) ja hänen mallinsa (Talmadge) boheemielämästä ja huumeriippuvuudesta. The Devil’s Needle on ohjaaja Witheyn ensimmäinen ohjaustyö.
Roy Somerville ja ohjaaja Withey laativat elokuvan käsikirjoituksen. The Devil’s Needle kuvattiin New Yorkissa työnimillä Drugged Hopes, The Dope Fiend ja The White Curse, ja sen tuotantoyhtiönä oli Fine Arts Film Company. Elokuva sai Yhdysvaltain ensi-iltansa 13. elokuuta vuonna 1916, ja sen levittäjänä toimi Triangle Distributing. The Devil’s Needle uudelleenjulkaistiin elokuvateattereihin vuonna 1923, jolloin elokuva oli kelan lyhyempi. Lisäksi vuoden 1923 uudelleenjulkaisuun joidenkin henkilöhahmojen nimet vaihdettiin.
The Devil’s Needlen kopiota säilytetään Yhdysvaltain kongressin kirjaston elokuva-arkistossa. Lisäksi elokuva on julkaistu DVD:lle ja Blu-raylle. Ensimmäisen kerran elokuva julkaistiin DVD:lle vuonna 2011 ja uudelleen vuonna 2012, jolloin The Devil’s Needlen Blu-ray-versiokin julkaistiin. Elokuva esitettiin 16. marraskuuta vuonna 2013 Kanadassa pidetyissä Rendezvous with Madness -elokuvajuhlilla.
Näyttelijät

| 0 | 1 | 2 |
| --- | --- | --- |
|  Tully Marshall  | … |  John Minturn (1916) / David White (1923)   |
|  Norma Talmadge  | … |  Renee Duprez   |
|  Marguerite Marsh  | … |  Patricia Devon (1916) / Wynne Mortimer (1923)   |
|  F. A. Turner  | … |  Matthew Devon (1916) / William Mortimer (1923)   |
|  Howard Gaye  | … |  Sir Gordon Gassoway (1916) / Hugh Gordon (1923)   |
|  John E. Brennan  | … |  Fritz   |
|  Paul Le Blanc  | … |  Buck   |
|  Monte Blue  | … |  baarimikko   |
|  William Courtright  | … |  vanha maanviljelijä   |
Aiheesta muualla

The Devil’s Needle Internet Movie Databasessa (englanniksi)
The Devil’s Needle AllMoviessa. (englanniksi)
The Devil’s Needle Silent eran sivuilla (englanniksi)
The Devil’s Needle TCM Movie Databasessa (englanniksi)
Tampereen oikorata

| Tampereen oikorata |
| --- | --- |
 Tampereen oikoradan suunniteltu reitti
Perustiedot
Reitti:  Kulju – järjestelyratapiha – lentoasema – Kalkku–Elovainio
 :  Peltolammi–lentoasema
Rakennuskustannus:  613 milj. €
Liikenne
Tavarajunia / vrk:  52 (2040)
Tekniset tiedot
Pituus:  30 km
Raiteiden lkm:  pääosin 2
Raideleveys:  1 524 mm
Sähköistys:  25 kV 50 Hz
Tampereen oikorata tai Tampereen läntinen ratayhteys on Tampereen seudulle suunniteltu uusi rataosuus, jolla purettaisiin tavarajunien aiheuttamaa ruuhkaa Tampereen päärautatieasemalla ja Pispalan kannaksella. Rata palvelisi tavaraliikenteen lisäksi Tampere-Pirkkalan lentoasemalle suuntautuvaa paikallisliikennettä. Tarkoitus on myös siirtää nykyisin kaupunkirakenteen keskellä toimiva Tampereen järjestelyratapiha uuden rataosuuden varrelle Lempäälään.
Rakentamisen syyt

Tampereen rautatieasema on nykyisin eräs Suomen merkittävimmistä rautatieliikenteen risteysasemista. Ratapiha on ruuhkainen etenkin tasatuntien aikaan. Aseman raiteiston kuormitusta lisää sen kautta kulkeva tavaraliikenne. Rasitus on merkittävä, sillä Tampereen kautta kulkee valtaosa Etelä-Suomen ja Pohjois-Suomen välillä kulkevasta rautatieliikenteestä. Uusi Tampereen keskustan kiertävä ratalinjaus parantaisi tavaraliikenteen kulun edellytyksiä, matka-aikoja ja toimintavarmuutta. Kun kannaksen kautta kulkeva tavaraliikenne siirtyisi uudelle reitille, tulisi mahdolliseksi lisätä henkilöliikenteen ja etenkin suunnitellun lähijunaliikenteen kapasiteettia päärautatieasemalla ja muualla keskustan alueella. Samalla lentoasema voitaisiin saada henkilöjunaliikenteen piiriin.
Lisäksi nykyisin Nekalan alueella sijaitseva Tampereen järjestelyratapiha aiheuttaa alueelle vaarallisten aineiden kuljetuksen vuoksi turvallisuusriskin sekä haittaa lähiympäristön kehittämistä. Järjestelyratapiha voitaisiin siirtää uuden rataosuuden varrelle Lempäälään, jolloin sille olisi käytettävissä laajemmin tilaa ja nykyistä aluetta voitaisiin kehittää asumisen ja keskustatoimintojen tarpeisiin.
Linjaus ja asemat

Ratalinjaus erkanisi Pääradasta Lempäälässä Kuljun aseman eteläpuolella, josta se suuntaisi luoteeseen. Tälle osuudelle sijoittuisi uusi järjestelyratapiha. Rata ohittaisi Tampere-Pirkkalan lentoaseman itäpuolelta, jonne sijoittuisi uusi rautatieasema. Lentoaseman pohjoispuolelta erkanisi kohti koillista pääosin tunnelissa eteläisen Pirkkalan halki kulkeva kaksiraiteinen yhdysrata, joka liittyisi Päärataan Tampereen Peltolammilla. Oikoradan päälinjaus jatkuisi lentoasemalta luoteeseen ja asettuisi Tampereen kehätien rinnalle Pirkkalan Huovissa. Pyhäjärven ratalinjaus ylittäisi Rajasalmessa nykyisen Rajasalmen sillan rinnalle rakennettavalla uudella rautatiesillalla. Nokian Kalkussa radasta haarautuisi yhteys Porin radalle. Oikorata jatkuisi kehätietä seuraten Ylöjärven Elovainioon, jossa se liittyisi takaisin Päärataan. Suunnitelman mukaan henkilöjunia liikennöitäisiin lentoasemalta Peltolammin ja Kuljun suuntiin.
Linjaus ja asemat > Tarkastellut vaihtoehdot

Suunnitteluvaiheessa radan linjaukselle esitettiin useita vaihtoehtoja, jotka noudattivat likipitäen samaa reittiä. Valitun reitin ohella tarkasteltiin muun muassa tunnelilinjausta lentoaseman kiitotien alitse, radan rakentamista Kalkun teollisuusalueen halki sekä radan linjaamista Ylöjärvellä Elovainion ja Metsäkylän välistä. Lopulta valittu reittivaihtoehto oli yhdistelmä useista tarkastelluista vaihtoehdoista.
Suunnittelutilanne

Radan toteuttamisesta ei ole päätöksiä. Liikenneviraston Pirkanmaan maakuntakaavaa varten laatima selvitys on valmistunut tammikuussa 2016. Maakuntakaavassa on varauduttu ratayhteyden toteuttamiseen vuoteen 2040 mennessä.
The Morning Glory Ramblers

| The Morning Glory Ramblers Norman Blake ja Nancy Blake |
| --- | --- | --- |

Studioalbumin tiedot
 Äänitetty : 3.−7. elokuuta 2003
 Julkaistu: 20. huhtikuuta 2004
 Tyylilaji: folkmusiikki
 Levy-yhtiö: Dualtone Records
Norman Blaken muut julkaisut
| Meeting on Southern Soil 2002 | The Morning Glory Ramblers 2004 | Back Home in Sulphur Springs 2006 |
The Morning Glory Ramblers on amerikkalaisen laulajan Norman Blaken hänen vaimonsa Nancy Blaken kanssa tekemä studioalbumi. Se julkaistiin 20. huhtikuuta 2004. Albumi oli avioparin ensimmäinen yhteisalbumi kahdeksaan vuoteen.
Kappaleet

The Sunny Side of Life – 3.20
Dark & Stormy Weather – 3.42
Precious Memories (Was a Song I Used to Hear) – 3.47
The Little Log Hut in the Lane – 2.34
All the Good Times Are Over – 4.34
We Are Climbing – 4.00
Going Down the Valley – 3.42
I Loved You Better Than You Knew – 3.14
When the Roses Bloom in Dixieland – 4.26
I Ain't Got Time – 3.08
The Wayworn Traveler – 4.23
Rise When the Rooster Crows – 3.07
Short Life of Trouble – 5.12
Elijah's God – 2.50
Fame Apart from God's Approval (Sweeping Thru the Gate) – 4.14
Dry Bones – 3.35
Men With Broken Hearts – 3.22
Thomas Sunnegårdh

Thomas Sunnegårdh (s. 11. heinäkuuta 1949) on ruotsalainen oopperalaulaja, joka on äänialaltaan tenori.
Sunnegårdh opiskeli Tukholman kuninkaallisessa musiikkikorkeakoulussa ja Operahögskolanissa. Hän teki debyyttinsä Tukholman kuninkaallisessa oopperassa Benjamin Brittenin Albert Herringin nimiroolissa vuonna 1982. Sunnegårdh on tehnyt vierailuja eri puolilla Eurooppaa, Yhdysvalloissa ja Japanissa. Covent Gardenissa hän esiintyi ensimmäisen kerraan vuonna 1991. Sunnegårdh loi vuonna 1983 Tukholmassa Per Nørgårdin oopperan Siddhartha nimiroolin. Hän osallistui Erich Wolfgang Korngoldin Die tote Stadtin ja Karl-Birger Blomdahlin Aniaran levytyksiin.
Thomas Sykora

| Mitalit | Mitalit | Mitalit |  |
| --- | --- | --- | --- |
|  Thomas Sykora vuonna 2008 |  Thomas Sykora vuonna 2008 |  Thomas Sykora vuonna 2008 |  |
Maa:   Itävalta
Miesten alppihiihto
|  Olympialaiset  |  Olympialaiset  |  Olympialaiset  |  |
|  Pronssia | Nagano 1998 | pujottelu |  |
Thomas Sykora (s. 18. toukokuuta 1968 Göstling an der Ybbs, Itävalta) on itävaltalainen uransa lopettanut alppihiihtäjä, joka aktiiviurallaan erikoistui pujotteluun. Hän saavutti pujottelussa yhdeksän maailmancupin osakilpailuvoittoa ja 21 palkintopallisijaa. Pujottelucupin voitto tuli kahdesti vuosina 1997 ja 1998. Naganon olympialaisissa hän otti pronssia ja maailmanmestaruuskisoissa hän oli kaksi kertaa pujottelun yhdeksäs.
Teresina

| Teresina |
| --- | --- |
 Ilmakuva kaupungista
 vaakuna
 Teresinan sijainti Piauíssa
 Teresina
 Koordinaatit: 05°05′21″S, 42°48′06″W 
Valtio:  Brasilia
Osavaltio:  Piauí
Suuralue:  Keski-pohjoinen Piauí
Ala-alue:  Teresina
Perustettu:  1852
Pinta-ala:  
 – Kokonaispinta-ala:  1 392 km²
 – Metropolialue:  10 527 km²
Korkeus:  72 m
Väkiluku (2015):  844 245
 – Väestötiheys:  590 as./km²
 – Metropolialue:  1 151 088
 – Väestötiheys metropolialue:  109,3 as./km²
 
 www.teresina.pi.gov.br 
Infobox OKVirheellinen NIMI-arvo: 
Teresina (aiemmin Theresina) on Piauín osavaltion pääkaupunki Brasiliassa. Sen asukasluku on noin 844 000, mutta laajemmalla metropolialueella asuu yli miljoona ihmistä. Kaupungin pinta-ala on 1 392 neliökilometriä.
Teresina sijaitsee sisämaassa. Sen päivälämpötilat vaihtelevat 26 ja 40 celsiusasteen välillä läpi vuoden, sillä kaupunki sijaitsee hieman päiväntasaajan eteläpuolella.
Teresina sijaitsee Parnaíba-joen varrella, ja sieltä on siltayhteys Maranhãon osavaltion Timonin kaupunkiin.
Aiheesta muualla

Kuvia tai muita tiedostoja aiheesta Teresina Wikimedia Commonsissa
Matkaopas aiheesta Teresina Wikivoyagessa (englanniksi)
Takaperänjärvi (Padasjoki)

| Takaperänjärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Padasjoki
Koordinaatit:  61°20′28″N, 25°03′30″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kukkian reitin valuma-alue (35.78)
Laskujoki:  ei laskuojaa 
Järvinumero:  35.784.1.010
Mittaustietoja
Pinnankorkeus:  114,8 m  
Rantaviiva:  0,884 km  
Pinta-ala:  3,777 ha  
Saaria:  ei saaria 
 fiTakaperänjärvi 
Takaperänjärvi  on Päijät-Hämeessä Padasjoella Vesijaon kylän lähellä sijaitseva järvi.
Maantietoa

Järven pinta-ala on 3,8 hehtaaria ja se on 400 metriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 900 metriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Vesijaon valuma-alueeseen (35.784) se kuuluu. Järven vedenpinnan korkeus on 114,8 metriä mpy.
Support Lesbiens

Yhtyeen solisti Kryštof Michal.
Support Lesbiens on tšekkiläinen yhtye. Yhtyettä on kuvattu osaksi New Age -genreä, vaikka sen musiikki sisältääkin monia rock-piirteitä.
Jäsenet

Kryštof Michal – laulu
Hynek Toman – kitara
René Rypar – kitara
Jan Daliba – bassokitara
Tomáš Novák – Rummut
Diskografia > Midlife (2004)

YOU ARE MY STAR
TELEPHONE
SHE LIVES IN MAN
SAVANNAH
STRAWBERRY DAYS
CLICHÉ
FUNCTION DISABLED
MEDITATING
DRIFT OF SOBER
DREAMLAND
ON MY LINE
FAMELESS
DESIRE
Diskografia > Tune Da Radio (2002)

INTRO
TUNE D RADIO
SWEET LITTLE SOMETHING
TOO LATE MY SON
LET'S DANCE
NODDING
FEEL U
IN DA YARD
ABOUT THE JOY
LOOKING FOR MYSELF
SO DEEP IN
WARELIGION
GOTTA GET HOME
M.F. STEALING
Diskografia > Regeneration? (2001)

BET MY SOUL
FISHERMAN'S FRIEND
BUBBLEBROWN
PLEASE LOOK AT ME
HER EYES
LET'S JUST SING
TEAR BUT NOT BE TORN
SOMEONE ELSE'S LIES
APOLOGY
WET DREAM
SCHOLASTICUS
FIGHT CLUB
SEPTEMBER RAIN
KONEC AGENTA W4C
Diskografia > Medicine Man (1994)

I AM THE GARDEN
INHERITANCE OF DECENCY
FEELINGS
DEADICATED MAN
MONEY TALKS
AGGRESSION IS A DISEASE
YOU AND ME
TRUTH IS A PUZZLE
SELF-RESPECT
JAIL
RELATIONS ON ZERO
CHEESY FISH
MEDICINE MAN
Diskografia > So, What? (1993)

NO BRAIN NO PAIN
WE
MISUNDERSTOOD
POOR DARLIN'
BAD THINGS
'CAUSE IT'S TOO LATE (chainsaw)
'CAUSE IT'S TOO LATE (elektronic body building mix)
POOR DARLIN' (mega terra giga psychadelic groove mix)
BAD THINGS (Krystof's Christmas remix)
Aiheesta muualla

Yhtyeen viralliset sivut
The Devilish Whirl

| The Devilish Whirl Nomad |
| --- | --- | --- |

Studioalbumin tiedot
 Äänitetty : 1998–1999 Alkatraz Studio, Katowice
 Julkaistu: 1999
 Tuottaja(t): Jacek Regulski
 Tyylilaji: death metal
 Kesto: 42.23
 Levy-yhtiö: Novum Vox Mortis
Nomadin muut julkaisut
| The Tail of Substance 1997 | The Devilish Whirl 1999 | Demonic Verses (Blessed Are Those Who Kill Jesus) 2004 |
The Devilish Whirl on puolalaisen death metal -yhtye Nomadin toinen studioalbumi, joka on julkaistu vuonna 1999.
Kappalelista

Kaikki kappaleet sanoittanut Bleyzabel.
Intro – 1.37
Confidence – 4.35
War In the Name of - Impale – 6.04
Groping the Secret Corpses – 7.07
The Other Dream – 0.44
A Constructive Image – 5.04
I - An Alchemist of My Analysis – 5.50
The Pile of Burning Roses – 5.49
The Black Domination – 5.33
Kokoonpano

Bleyzabel – laulu
Patrick – kitarat
Drathdeus – kitarat
Herman – basso
Piena³ – rummut
Aiheesta muualla

The Devilish Whirl Discogsissa. (englanniksi)
Albumi The Devilish Whirl Encyclopaedia Metallum -sivustolla (englanniksi)
Nomad
| --- | --- |
Studioalbumit:   The Tail of Substance  The Devilish Whirl  Demonic Verses (Blessed Are Those Who Kill Jesus)  The Independence of Observation Choice  Transmigration of Consciousness 
Demot:  Disorder
Katso myös:  Behemoth • Devilyn
Thomas Gurney

Thomas Gurney
Thomas Gurney (1705–1770) oli englantilainen pikakirjoittaja ja pikakirjoitusjärjestelmän kehittäjä.
Thomas Gurney syntyi Woburn-nimisessä kylässä Bedfordshiressä 7. maaliskuuta 1705. Hänestä toivottiin maanviljelijää, mutta hän oli kiinnostuneempi kirjoista ja mekaniikasta. Hän opiskeli kellosepäksi ja toimi opettajana. Ostettuaan William Masonin laatiman pikakirjoituksen oppikirjan Gurney opetteli pikakirjoitustaidon niin hyvin, että pystyi 16-vuotiaana kirjoittamaan saarnoja ylös.
Vuonna 1737 Gurney muutti Lontooseen, ja pääsi pikakirjoittajaksi keskusrikostuomioistuimeen. Pikakirjoittajan toimen ohella hän toimi kelloseppänä ja pikakirjoituksen opettajana. Gurney kuoli 22. kesäkuuta 1770.
Pikakirjoitusjärjestelmä

Gurney julkaisi pikakirjoitusjärjestelmänsä vuonna 1750 nimellä Brachygraphy. Se oli kirjainmerkeiltään lähes identtinen Masonin järjestelmän kanssa, mutta erityisesti lyhenteiden osalta järjestelmää sovitettiin paremmin parlamenttien sanastoon sopivaksi. Gurneyn poika Joseph Gurney ja pojanpoika William Brodie Gurney toimivat myös pikakirjoittajina ja toimittivat Brachygraphy-oppikirjan myöhempiä painoksia. Gurneyn järjestelmä säilyi Britannian parlamentissa käytössä 1900-luvulle saakka.
Tales of Zestiria

| Tales of Zestiria |
| --- | --- |

Kehittäjä:  Bandai Namco Studio
Julkaisija:  Bandai Namco Entertainment
Jakelija:  Steam, Humble Store, PlayStation Now ja PlayStation Store
Tuottaja:  Hideo Baba
Säveltäjä:  Motoi Sakuraba
Pelisarja:  Tales of
Julkaistu:  PlayStation 3JP 21. tammikuuta 2015EU 16. lokakuuta 2015NA 20. lokakuuta 2015 PlayStation 4JP 7. heinäkuuta 2016EU 16. lokakuuta 2015NA 20. lokakuuta 2015 WindowsEU 16. lokakuuta 2015NA 20. lokakuuta 2015
Lajityyppi:  roolipeli
Pelimuoto:  yksinpeli
Ikäluokitus:  CERO: B (12 vuotta tai vanhempi)  PEGI 16 
Alusta:  PlayStation 3, Microsoft Windows ja PlayStation 4
Jakelumuoto:  Blu-ray-levy ja digitaalinen jakelu
Lisää peliartikkeleitaVideopelien teemasivulla
Tales of Zestiria (jap. テイルズ オブ ゼスティリア, Teiruzu Obu Zesutiria) on Bandai Namcon kehittämä ja julkaisema roolipeli. Peli julkaistiin Japanissa PlayStation 3:lle tammikuussa 2015 sekä Yhdysvalloissa ja Euroopassa lokakuussa 2015. Länsimainen versio julkaistiin myös PlayStation 4:lle ja Windowsille. Japanissa PlayStation 4 -versio julkaistiin heinäkuussa 2016.
Peli kuuluu Tales of -sarjaan.
Tarina sijoittuu ihmisten ja maailman vakauttajina toimivien henkimäisten olentojen nimeltä seraphim asuttamaan maailmaan, jossa poika nimeltä Sorey ottaa tehtäväkseen kukistaa Glenwoodin maailmaa uhkaavat negatiivisista tunteista syntyneet olennot, hellionit.
Pelaaminen

Pelin taistelumekanismia on muutettu aiemmista osista: pelissä on mittarit, jonka rajoissa pelaaja voi vapaasti toimia.
Spirit Chain Gauge ja Blast Gauge ovat kaksi mittaria eri tyyppisille toiminnoille.
Kehitys

Japanilainen tri-Crescendo avusti pelin ohjelmoinnissa.
Ääniraita

Pelin tunnuskappale on "White Light", jonka esittää Superfly. Kappale paljastettiin televisiomainoksen yhteydessä.
Äänirooleissa > Alkuperäiset

| 0 | 1 | 2 |
| --- | --- | --- |
|  Ryōhei Kimura  | … |  Sorey   |
|  Ryōta Ōsaka  | … |  Mikleo   |
|  Mikako Komatsu  | … |  Rose   |
|  Ai Kayano  | … |  Alisha Diphda   |
|  Miyu Matsuki  | … |  Lailah   |
|  Misato Fukuen  | … |  Edna   |
|  Daisuke Ono  | … |  Dezel   |
|  Kenjirō Tsuda  | … |  Zaveid   |
|  Takayuki Sugo  | … |  Georg Heldalf   |
|  Hiromi Igarashi  | … |  Symonne   |
|  Mami Koyama  | … |  Maltran   |
|  Takehito Koyasu  | … |  Lunarre   |
|  Ichiro Nagai  | … |  Zenrus   |
|  Hideyuki Hori  | … |  Sergei Strelka   |
|  Tomomichi Nishimura  | … |  Mayvin   |
Äänirooleissa > Englanninkieliset

| 0 | 1 | 2 |
| --- | --- | --- |
|  Robbie Daymond  | … |  Sorey   |
|  Michael Johnston  | … |  Mikleo   |
|  Caitlin Glass  | … |  Rose   |
|  Alexis Tipton  | … |  Alisha Diphda   |
|  Carrie Keranen  | … |  Lailah   |
|  Kira Buckland  | … |  Edna   |
|  Ian Sinclair  | … |  Zaveid   |
|  Patrick Seitz  | … |  Georg Heldalf   |
|  Christine Marie Cabanos  | … |  Symonne   |
|  Xander Mobus  | … |  Sergei Strelka   |
Vastaanotto

Peli on saanut IGN:n arvostelussa arvosanaksi 7.8/10.
Aiheesta muualla

Tales of Zestiria MobyGamesissa (englanniksi)
Tales of Zestiria VGMdb-sivustolla (englanniksi)
Tales of Zestiria Internet Movie Databasessa (englanniksi)
Thomas H. Ince

Thomas H. Ince 1916.
Thomas Harper Ince (16. marraskuuta 1882 Newport, Rhode Island, Yhdysvallat – 19. marraskuuta 1924 Tyynimeri tai Benedict Canyon, Beverly Hills, Kalifornia) oli yhdysvaltalainen mykkäelokuvan tuottaja, ohjaaja, käsikirjoittaja ja näyttelijä. Hän oli naimisissa näyttelijä Elinor Kershaw'n kanssa. Incen merkittävimmät elokuvaroolit olivat elokuvissa The Italian (1915) ja Civilization (1916).
Ince oli D. W. Griffithin ohella yhdysvaltalaisen elokuvan uranuurtaja ja ensimmäinen tuottaja, jonka luova panos painoi leiman kaikkiin hänen elokuviinsa.
Aiheesta muualla

Kuvia tai muita tiedostoja aiheesta Thomas H. Ince Wikimedia Commonsissa
Thomas H. Ince Internet Movie Databasessa. (englanniksi)
The Devin Townsend Band

The Devin Townsend Band (lyh. DTB) on vancouverilainen progressiivista metallia soittava yhtye Kanadasta. Strapping Young Ladin laulaja/kitaristi Devin Townsend on tunnettu soolourastaan ja ero aikaisempien levyjen ja DTB:n tuotannon välillä on kokonaan eri miehitys. Aikaisemmilla levyllä Devin käytti soittajina mm. Strapping Young Ladin Gene Hoglania ja Jed Simonia, mutta halusi luoda selvän pesäeron näiden kahden yhtyeen välille vuonna 2003 julkaistun Accelerated Evolutionin kohdalla. Devin kokosi uuden miehistön paikallisista demoyhtyeistä, kuten Ten Ways For Sunday, God Awakens Petrified ja Evenlight.
Kokoonpano

Devin Townsend – laulu, kitara, kosketinsoittimet
Brian Waddell – kitara
Mike Young – basso
Dave Young – kosketinsoittimet
Ryan van Poederooyen – rummut
Julkaisut

Accelerated Evolution (2003,  HevyDevy Records)
Synchestra (2006,  HevyDevy Records)
Aiheesta muualla

Hevy Devy Records, Devin Townsendin levy-yhtiö ja bändin viralliset sivut
Thomas Götzl

| Henkilötiedot |
| --- | --- | --- | --- |
Syntymäaika: 31. elokuuta 1990 (ikä 34)
Syntymäpaikka:  Lauf an der Pegnitz, Baijeri, Saksa
Pelipaikka: puolustaja
Pituus: 185 cm
Seurat
| Vuodet | Seura | O | (M) |
| 2009–2010 |  Hansa Rostock II | 23 | (0) |
| 2010–2011 |  SpVgg Weiden | 9 | (0) |
| 2011 |  Wacker Burghausen II | 5 | (0) |
| 2011 |  RoPS | 29 | (3) |
Maajoukkue
|  ? ? ? | Suomi U17 Suomi U18 Suomi U19 |  ? (?) ? (?) ? (?) |  ? (?) ? (?) ? (?) |
 Seurajoukkueuran tilastot kattavat vain kansalliset sarjat, päivitetty 29. lokakuuta 2011.  Maajoukkueuran tilastot päivitetty 23. huhtikuuta 2011.
Thomas Götzl (s. 31. elokuuta 1990 Lauf an der Pegnitz, Baijeri, Saksa) on suomalais-saksalainen jalkapalloilija, joka edustaa saksalaista FC Ambergia. Hän on pelipaikaltaan puolustaja. Hänellä on sekä Suomen että Saksan kansalaisuus.
Götzl siirtyi Rovaniemen Palloseuraan kaudeksi 2011, mitä ennen hän pelasi Saksassa muun muassa Hansa Rostockin kakkosjoukkueessa. Talvella 2012 Götzlin uutisoitiin siirtyneen Saksan seitsemänneksi korkeimmalla sarjatasolla pelaavaan FC Ambergiin ja keskittyvän jalkapallouran sijasta siviilitöihin.
Götzl on edustanut Suomea poikamaajoukkueissa alle 17-, alle 18- ja alle 19-vuotiaissa.
Aiheesta muualla

Thomas Götzl Fussballdaten-sivustolla (saksaksi)
Thomas Götzl Transfermarkt-sivustolla (saksaksi)
Synteettinen öljy

Synteettistä moottoriöljyä.
Esteri- ja polyglykoliperustaisten moottoriöljyjen viskositeettivertailu.
Synteettistä yleisöljyä.
Synteettinen öljy (myös täyssynteettinen öljy) on voiteluöljyä, joka perustuu keinotekoisesti (synteesillä) tuotettuihin ei-raakaöljypohjaisiin yhdisteisiin. Synteettistä voitelunestettä voidaan valmistaa eri menetelmin ja se voidaan jakaa valmistusmenetelmien mukaisesti kolmeen ryhmään: synteettisiin hiilivetyihin, orgaanisiin estereihin ja polyglygoleihin. Synteettiset öljyt kestävät mineraaliöljyjä paremmin vaativia olosuhteita.
Synteettisen öljyn ominaisuuksia

Hyötyjä:
Viskositeettiominaisuudet
Kitkaominaisuudet
Karstoittumissuoja
Hapettumiskestävyys
Terminen kestävyys
Pienempi haihtuvuus.
Rajoitteita:
Korkeampi hinta kuin mineraaliöljyllä
Ei sovellu kaikkiin vanhoihin/paljon ajettuihin moottoreihin.
Öljymarkkinoilla ei ole valvontaa, mikä kontrolloisi mitä öljyjä saa kutsua synteettisiksi. Synteettisen öljyn käsitteet menivät sekaisin, kun krakattua öljyä alettiin kutsua synteettiseksi. Öljyjen myynti on luottamuskauppaa, jossa maahantuoja ja valmistaja takaavat tuotteen laadun ja samalla määrittävät synteettisyyden. Synteettistä öljyä kutsutaan myös täyssynteettiseksi öljyksi, korostaen täyttä synteettisyyttä. Synteettisen teknologian öljy voi tarkoittaa osasynteettistä öljyä.
Synteettisiä perusöljyjä

Synteettinen öljy valmistetaan joko eteenikaasusta polymeroimalla tai monivaiheisen jalostus- ja muuntoprosessin kautta. Siksi synteettisesti valmistetun nesteen molekyyliketjuista saadaan tasalaatuisempia, kuin raakaöljystä suoraan valmistetuilla mineraaliöljyillä. Teollisuusöljyissä voi olla synteettisenä raaka-aineena myös muu kuin hiilivety. Nykyisin synteettisiksi luettavilla valmistusmenetelmillä saadaan tuotettua hyvin tasalaatuista perusöljyä - samoin kuin niillä saadaan tuotettua laadultaan mineraaliöljyä vastaavaa synteettistä perusöljyä. Tämän vuoksi synteettisyys ei yksistään ole laadun tae, vaikka markkinoinnissa siihen keskitytäänkin. Voi olla vaikea selvittää mistä perusöljystä valmis öljytuote koostuu, sillä sitä ei näe öljyn laatuluokituksista eikä sitä aina kerrota tuotetiedoissa.